**Yhteisöllinen ohr**

Osoite: Honkaharjuntie 6

Päivämäärä: 30.11.2016

Yhteisöllinen OHR

1. Kokouksen avaaminen.
2. Terveydenhoitajan luokkayhteenvedot tarkastuksista
	1. 8C
	2. 8D
3. Koulutuspalautetta (Katri ja Tiina)
4. Keskustelua koulupäivän ajoituksesta, välitunnit ja oppitunnit
5. Muut asiat: muutoksia alueen nuorisotyössä (henkilömuutoksia)
6. Kokouksen päättäminen

LIITE

**Lähettäjä:** Surakka Tuija
**Lähetetty:** 12. lokakuuta 2016 12:02
**Vastaanottaja:** Rautio Heidi
**Aihe:** Bella- asiaa.

Hei!

Tässä lyhyt koonti **Teille** Bella- ryhmästä:

Bella – menetelmä on laajalti arvioitu ja Eu- tasolla palkittu, Ruotsissa kehitetty varhaisvaiheen päihde – ja muita riippuvuuksia ennaltaehkäisevä menetelmä tytöille. Bella-ryhmätoimintaan on tarkoitettu 14-17 v. tytöille. Toiminnan lähtökohtana on päästä käsiksi monenlaisten tyttöjen kokemuksiin ympäröivästä maailmasta ja antaa välineitä selviytyä arkisissa tilanteissa.  Bella- menetelmässä tieto ja toiminta oikeassa suhteessa muodostavat vaikuttavan kokonaisuuden. Järjestämällä tytöille yhteistä toimintaa ennen kuin ongelmia ilmenee, voidaan ehkäistä niiden kehittymistä yksilötasolla.

Bella-ryhmätoiminta tarjotaan tyttöjen luonnollisessa toimintaympäristössä, kuten kouluissa, vapaa-ajan-, järjestö- ja seurakuntatoiminnassa tai muualla, missä tyttöjä kohdataan ja missä tytöt viettävät aikaa. Bella – ryhmässä tyttöjen on mahdollista omaksua terve ja arvostava suhtautuminen itseensä sekä harjoitella puolensa pitämisen taitoja ja päätöksen tekemistä turvallisessa ympäristössä. Näin voidaan edistää tyttöjen hyvinvointia ja terveitä elämäntapoja. Bella- toiminnassa on keskeistä, että jokaisella tytöllä on mahdollisuus oppia työkaluja selviytyä arjen haasteista  Tytöt voivat hyötyä Bella- ryhmässä opituista työkaluista juuri nyt, mutta myös 10 -20 vuoden kuluttua.

Kouluilla pidettävät Bella-ryhmien tapaamiset tapahtuvat kouluajalla ja koulun tiloissa. Bella-ryhmä kokoontuu 11-15 kertaa  ja yksi ryhmätapaaminen on  kestoltaan 1½h. Ryhmään voi osallistua kerrallaan 10-15 tyttöä kerrallaan. Ryhmä on tarkoitettu kaikille tytöille, ryhmä ei ole suunnattu riskiryhmiin kuuluville tytöille, mutta riskit eivät ole este osallistumiselle ryhmään. Bella- ryhmässä käsiteltäviä teemoja ovat;

itseluottamus-itsenäisyys,

ystävyys,

erilaiset kulttuurit,

häirintä ja loukkaukset,

pojat ja tytöt – oikeudenmukaista /epäoikeudenmukaista,

vartalomme,

elämä, kuolema ja uskomme,

tupakka, alkoholi ja bilehuumeet,

rakkaus, seksi ja ihmissuhteet,

perhe,

ja tulevaisuus.

Lisätietoa Bella-ryhmästä löytyy netistä:

<http://www.naistenkartano.com/projektit/bella-suomi/>